ฝังยาคุกำเนิดมาจะเข้าอาทิตย์ที่ 3 แล้วค่ะ ปรากฎว่ามีอาการเหมือนเป็นประจำเดือนและมีประจำเดือนมาเล็กน้อย แบบนี้ต้องกินยาปรับฮอร์โมนหรือรอสังเกตุการณ์อีกสักพักคะ?
สวัสดีค่ะ ผลข้างเคียงของยาฝังคุมกำเนิดนั้นประมาณ 3 ใน 5 ราย จะมีประจำเดือนมาแบบกะปริดกะปรอย แต่มีปริมาณน้อยๆ ซึ่งอาการเลือดออกกะปริดกะปรอยนี้ อาจเป็นได้นานถึง 1 ปี หลังจากนั้นประจำเดือนมักขาดหายไปประมาณ 1 ใน 5 ราย จะไม่มีประจำเดือนมาประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วดังนั้นการที่มีเลือดออกมาเล็กน้อยหลีงจากฝังยาไปประมาณ 3 สัปดาห์ดังกล่าว ถือเป็นอาการเลือดออกปริดกะปรอยดังกล่าว ที่มักพบเป็นผลข้างเคียงของยาฝังคุมกำเนิดได้ แนะนำให้สังเกตต่อไปก่อนได้ค่ะ หากเลือดที่ออกมีปริมาณไม่มาก และมาบ้างไม่มาบ้าง แม้จะมีอาการเหล่านี้นานหลายเดือน ก็ไม่ได้ผิดปกติหรืออันตรายแต่อย่างใดแต่อย่างใดค่ะ แต่หากเลือดที่ออกมีปริมาณมาก หรือออกติดต่อกันทุกวันนานเป็นเดือน ควรไปพบสูติ-นรีแพทย์เพื่อพิจารณาใช้ยาหยุดเลือดหรือให้ยาฮอร์โมนเสริมค่ะ